

Народно читалище „Васил Левски-1930г. – с. Бенковски“, с. Бенковски, община Марица, област Пловдив

ЕИК: 000456018, тел. 0878 259 136, e`mail: ch\_benkovski@abv.bg

www.chitalishtebenkovski.com

 Изх. № 1 / 19.02.2024 г. ДО

Г-Н ДИМИТЪР ИВАНОВ

КМЕТ НА ОБЩИНА „МАРИЦА“

ГР. ПЛОВДИВ

**Отчет за осъществените читалищни дейности в**

**Народно читалище „Васил Левски-1930 г. – Бенковски“**

Този отчет е изготвен в изпълнение на разпоредбите на чл. 26 а, ал. 4 от ЗНЧ. В изпълнение на чл. 10 от ЗНЧ Народно читалище „Васил Левски-1930 г.-с. Бенковски“ е вписано в Регистъра на народинте читалища към МК под № 297, с действаща библиотека вписана в Регистъра на обществените библиотеки в изпълнение на чл. 10 от Закона за обществените библиотеки под № 332.

Както всяка година така и през изминалата 2023 година отчета е насочен към изпълнението на задачите от основните насоки за развитие на читалището и културния календар за 2023 година.

1. **Библиотечна дейност:** От създаването си читалището поддържа библиотека. Библиотечния фонд е подреден в приятна и приветлива обстановка, съгласно нормативните документи и библиотечни стандарти. Ежегодно се осигуряват средства /макар и малко/ за неговото обновяване и попълване с нови и липсващи библиотечни документи. Извършва се отчисляване на повредените и негодни за употреба библиотечни единици. През отчетната година кандидатствахме и бяхме одобрени с проект към МК по програма Българските библиотеки съвременни центрове за четене и информираност.

Читалищната библиотека е в семейството на „Глобални библиотеки- България“ от етап 2009 г.

Чрез табла и витрини споделени във социалните мрежи, библиотеката изнасясяше информация за нова литература, културни мероприятия, уроци в библиотеката и четения. Редовно се отправяха покани на закъснели читатели по телефона чрез социалните мрежи и лични срещи.

 В малките села, читалищната библиотека е мястото за задоволяване на читателския интерес, за библиотечно-информационни и административни услуги за населението и за ползватели на компютри. Общият брой на посещенията в библиотеката за 2023 г. бяха 2198 броя. Заетите билиотечни документи са 1507 бр.

Придобитите през годината библиотечни документи са 239 от които 149 бр. дарения, закупени със собствени средства – 7 бр. и 83 бр. по програма на МК „Българските библиотеки-съвременни центрове за четене и информираност-2023“.

Библиотечния фонд към 31.12.2023 година е 6534 бр.

1. **Библиотечни мероприятия които успяхме да реализираме:** През 2023 година в читалищната библиотека и извън нея се проведоха следните библиотечни инициативи.
* Литературни четения в ДГ „Елица“ и ОУ „Георги Бенковски.
* По повод 19 февруари, 3-ти март и 147 години от Априлското въстание се провеждаха уроци с учениците от 1-4 клас – четоха книжки по историческата тема, гледаха филмчета, нареждаха пъзели на видни революционери, писаха с почерка на Левски.
* Посещения на учениците от 1-4 клас на ОУ „Г. Бенковски“ в библиотеката и провеждане на библиотечни уроци и образователни занимания по повод 186 години от рождението на Васил Левски.
* Отбелязване на 23 април „Световния ден на книгата“ – „Книжките от библиотеката на гости при децата в ДГ „Елица“.
* С учениците от начален курс проведохме библиотечни уроци по повод 24 май – Запознаване с „Глаголицата“ и писане на имената си и „България“ на нея.
* Децата от ДГ Елица гостуваха на библиотеката по повод 1 ноември – деня на народните будители.
1. **Читалищна дейност:**

Читалището в с. Бенковски е съвременен информационен център, има утвърдена социална и комуникативна роля. То е мястото където хората получават помощ за решаване на конкретни проблеми.

И през тази отчетна година читалището продължи да предлага голям брой разнообразни технически и информационни услуги: копиране, принтиране, сканиране, набор на текст, запис и извличане на информация от различни носители, изработване на некролози, ламиниране на документи, комуникация в социалните мрежи, изработване на картички, покани, обяви, грамоти, фотокопия, попълване на данъчни декларации и документи от социалните служби.

1. **Художествена дейност :**

 В читалището работят 4 самодейни колектива. Осигуряваме 4 хонорара - на **3-ма** ръководители и **1** корепетитор.

Поради ограниченията и въведените забрани и високите цени на горивата външните участията на колективите се сведоха до минимум.

Релизирахме само две участия във фолклорни фестивали – „Пролетна дъга“ – с . Куртово Конаре и Международен фолклорен фестивал „Слав Бойкин“ – гр. Раковски.

Колективите взеха участия във всички местни инициативи – 3 март, събор на селото, концерти.

1. **Читалищни мероприятия.**

Организирани бяха общоселски чествания за:

* Отбелязахме „Бабин ден“ на 21 янури.
* На 19 февруари открихме паметна плоча Васил левски по повод 150 години от гибелта му.
* Организирахме мероприятия съвместно с училището за 3 март и 20 април с литературно-музикална програма, парад на знамената и поднасяне на цветя пред паметника на Георги Бенковски в с. Бенковски.
* 14 февруари – Зарязване на лозе.
* 8 март – Женско парти
* Лазаруване
* Празник посветен на деня на детето – Организирахме творчески работилници и много забавни игри на открито.
* Традиционен селски събор - Съвместно с кметството.
* 21 ноември – Ден на християнското семейство – седянка в етнографската сбирка.
* Благотворителна Коледна фотосесия в читалището.
* Коледен концерт и Благотворителен базар.

1. **Ремонтни дейности -** през отчетната 2023 година в читалищната сграда не се осъществи ремонт, въпреки голямата потребност от такъв – вътрешно боядисване в сградата.

1. **Работа по проекти:**

Благодарение на екипната работа в читалището ежегодно се поготвят и подават проектни предложения към различни донори. През 2023 година работихме по следните проекти:

1. Спечелихме и изпълнихме проект към МК по програма „Българските библиотеки съвременни центрове за четене и информираност“ 2023 г.
2. Читалищната библиотека е в семейството на „Глобални библиотеки – България“, етап 2009 година.
3. Кандидатствахме с проект към Национален Фонд Култура, направление Сценични изкуства, но не бяхме одобрени.
4. Кандидатствахме към МИГ – община „Марица“ с проект за обновявне на читалищната сцена. Проекта мина оценителна комисия и очакваме окончателно становище от Държавен фонд „Земедилие“ за подписване на договор.
5. **Административна дейност:**

През годинатасе следешеосновните документи за дейността на библиотеката и читалището да са съобразени със Закона за обществените библиотеки, ЗНЧ, ЗС и други нормативни документи. В длъжностните характеристики, в инструкции, заповеди и планове са делегирани правомощия и отговорности на работещите в читалището, в изпълнение на преките им задължения. Читалището е администратор на лични данни.

От 23.10.2023г. в двуседмичен срок в читалището се извърши Одитна проверка за законосъобразното разходване на получената субсия в читалището. От получения Одитен доклад се установи, че няма пропуски и всички разходи са законосъобразени и са съпроводени с първични счетоводни документи отговарящи на изискванията на Закона за счетоводството.

В края на календарната година Проверителната комисия в присъствието на МОЛ направи пълна инвентаризация на материалните запаси на читалището.

Проведени бяха 7 редовни заседания на Читалищното настоятелство и 1 отчетно събрание на което се прие ГФО.

1. **Участие в семинари и обучения**

През годината секретаря и библиотекаря участваха в 5 семинарни занятия и обучения – от които 1 онлайн среща. Семинарите бяха организирани от Съюз на организациите на любителско изкуство, Народна библиотека „Иван Вазов“ гр. Пловдив, Асоциация съвременни читалища и „МИГ-община Марица“ към община Марица.

1. **Издръжка:**
2. Бюджета на читалището за 2023 година беше 54 460 лв. Същият беше разходван целево за заплати, хонорари и издръжка на читалището.
3. Щатния персонал в читалището е: секретар, работник библиотека и счетоводител. Всички с висше образование.
4. Хонорувания персонал е от 4 човека – 3 ръководители и един корепетитор, 3-ма са с висше образование и един със средно образование.

 Изготвил: С. Дешлиева, секретар на НЧ „Васил Левски-1930 г- с. Бенковски“

 

Народно читалище „Васил Левски-1930г. – с. Бенковски“, с. Бенковски,община Марица, област Пловдивска

ЕИК: 000456018, тел. 0878 259 136, e`mail: ch\_benkovski@abv.bg

www.chitalishtebenkovski.com

 Изх. № 16 / 05.10.2023 г. ДО

КМЕТА НА ОБЩИНА „МАРИЦА“

 Г-Н ДИМИТЪР ИВАНОВ

Насоки за дейността на читалището през 2024 година

ОСНОВНИ ЗАДАЧИ:

1. Да развива и обогатява културния живот в селото.
2. Да съхранява и популяризира местните обичаи и традиции.
3. Да спомата изграждането на ценностна система у подрастващите и възпитава в национално самосъзнание.
4. Да разработва и реализира проекти спомагащи читалищната дейност и местната общност.

БИБЛИОТЕЧНА ДЕЙНОСТ- Дейността на библиотеката ще бъде подчинена на инициативи свързани с отбелязване на бележити дати от българската история и литература.

* Системно да се осигуряват нови книги за попълване на фонда на библиотеката.
* Седмица посветена на Апостола на българската свобода – литературни четения, Лъвски скок, Аз пиша като Левски и др.
* Да се провеждат библиотечни уроци с учениците в библиотеката по различни теми- залегнали и в училищните планове.
* Отбелязване на бележити дати и годишнини – самостоятелно и в сътрудничество с ОУ „Георги Бенковски“ и ДГ „Елица“.
* Да се организира с различните класове и детската градина четения – включване в Маратона на четенето – месец април.
* Да се организират творчески работилници с децата за 1 юни.
* Да участваме в инициативата на МК „Чети с мен“.
* Четения – „Библиотеката в парка“.
* Продължаване на работата по „Глобални библиотеки – България“

ХУДОЖЕСТВЕНА САМОДЕЙНОСТ: Усилията на читалищното настоятелство ще бъдат насочени към:

* Привличане на нови хора за попълване на колективите и сформиране на нови групи.
* Поддържане на съществуващите любителски колективи, като се осигуряват хонорари за ръководителите:
* Реклама на постиженията на читалищните колективи.

КУЛТУРНО-МАСОВА ДЕЙНОСТ:

* Организиране и провеждане на традиционни за селото празници и чествания, концерти, отбелязване на бележити дати и годишнини.
* Организиране на временните автентични групи за възпроизвеждане на „Лазаруване“ и „Коледуване“. Разучаване на песни и наричания.
* Сътрудничество с кметството при организиране на събора на селото.
* Организиране на инициативи съввместно с ОУ „Георги Бенковски“ по повод избухването на Априлското въстание.
* Участие в културните мероприятия на община Марица и община Пловдив.

 РАЗРАБОТВАНЕ И УЧАСТИЕ В ПРОЕКТИ: Секретаря да следи кога и къде се отварят схеми за финансиране на читалищата и да участва с разработени проекти.

* Кандидатстване с проектно предложение пред МИГ – община Марица за оборудване и обзавеждане на читалищната сцена.
* Разработване и кандидатсване с проектни предложения към МК за обновяване фонда на библиотеката и подпомагане на художествено-творческата дейност.
* Да кандидатстваме пред МК за увеличаване субсидираната численост в читалището.

СОЦИАЛНА ДЕЙНОСТ: Читалището е единствен съвременен информационен център за местната общност. То осигурява:

* Библиотечно и информационно обслужване на населението.
* Предоставя на технически услуги /копиране, принтиране, набор на текст, ламиниране, изработване на некролози, обяви, попълване на документи, сканиране и изпращане по емейл/.
* Интернет достъп.

СТОПАНСКА ДЕЙНОСТ:

* Подновяване договорите за сервизно обслужване на техниката – СОТ, касов апарат, пожарогасители.

ОРГАНИЗАЦИОННА ДЕЙНОСТ:

* Провеждане на поне 4 заседания годишно на читалищното настоятотелство.
* Провеждане на отчетно събрание.
* Подържане на партньорски отношения с ОУ „Георги Бенковски“, ДГ „Елица“, Кметство и Община.
* Организиране на културни и информационни мероприятия за местната общност.
* Организиране на забавни, развлекателни и образователни мероприятия за децата в селото.
* Участие на секеретаря и библиотекаря в семинари, конференции и др. Подобни с цел повишаване на информираността и квалификацията.
* Годишна инвентаризация на дълготрайните материални активи на читалището.
* Подаване в срок задължителната отчетна, статистическа финансова информация към съответните институции.
* Попълване на етнографската сбирка с нови експонати.

5.10.2023 С УВАЖЕНИЕ,

 С. Дешлиева, секретар на НЧ ”Васил Левски – 1930 г. – с. Бенковски”